Hósdagin 26. juni fáa næmingarnir, sum fara úr Fólkaskúlanum, prógv. Í hesum sambandi vil skúlin fegin bjóða foreldrum og avvarðandi til prógvhandanina í fimleikahøll skúlans kl. 18: 00. Eftir prógvhandanina, sum verður ein slakan tíma, verður skipað fyri myndatøku av næmingunum. Sí tíðindini niðanfyri. Hjartaliga vælkomin! Teir næmingar í framhaldsdeildini, sum halda fram komandi ár, møta í skúlanum kl. 8: 00 fríggjamorgunin. Í samband við prógvhandan hóskvøldið 26. juni fer Sunrid í Gong at taka myndir. Felagsmynd kostar kr. 200, og felagsmynd + einstaklingsmynd kostar kr. 400. Leggið pening og seðil við adressu í ein brævbjálva, sum tit geva skrivstovu skúlans, tá ið myndirnar verða tiknar. Aftur í ár skipa bæði Fuglafjarðar- og Eysturkommuna fyri tiltakinum: "Ung í arbeiði". Hetta er eitt høvi hjá ungum at royna seg á arbeiðsmarknaðinum og vinna sær nøkur oyru í summar. Í Fuglafjarðar kommunu skalt tú vera millum 14 og 17 ár, meðan tú í Eysturkommunu skalt ganga í 9. flokki, fyri at kunna søkja um arbeiði. Sí meira um tiltakið á www. fuglafjordur. fo og www. eysturkommuna. fo.